Aleksej Navalnyj dømt til ytterligere 19 år i fengsel 
Putin-fienden Aleksej Navalnyj (47) soner allerede en lang dom. I dag ble han dømt til ytterligere 19 år i fengsel.  Den russiske opposisjonspolitikeren og regimekritikeren Aleksej Navalnyj ble fredag dømt til ytterligere 19 år i fengsel.  Det melder dommeren i saken, ifølge russiske medier.  Det melder Reuters. Dommen ble avsagt i 16-tiden norsk tid fredag. Rettsmøtet ble holdt bak lukkede dører i straffekolonien der Navalnyj ble fengslet. FN kommer med krass kritikk av dommen: – Den nye dommen ilagt i dag mot opposisjonslederen Aleksej Navalnyj reiser fornyede og alvorlige bekymringer om juridisk trakassering, sier FNs menneskerettighetssjef Volker Türk i en uttalelse. Turk formaner Russland til å frigjøre Navalnyj umiddelbart.  Også EU kommer med sterk fordømmelse av dommen: – Den siste dommen i nok en humbug-rettssak mot Aleksej Navalnyj er uakseptabel. Denne vilkårlige dommen er responsen for hans mot til å snakke kritisk mot Kreml-regimet, skrive Europarådets president Charles Michel i sosiale medier. Navalnyj var tiltalt for syv punkter, deriblant for:  Påtalemyndigheten mente også at Navalnyj har bidratt til å «rehabilitere naziideologi». Navalnyj har sittet fengslet siden januar 2021 i en straffeleir utenfor Moskva, etter blant annet å ha blitt dømt for korrupsjon.  Torsdag delte han selv flere brev på Twitter, der han henvendte seg direkte til den russiske befolkningen.  – Det kommer til å bli en lang straff, som kan kalles stalinistisk, skrev Navalnyj.  Russland-kjenner, Inna Sangadzhieva, i Den norske Helsingforskomité beskriver teksten som «utrolig sterk.» – Han ber publikum om å ikke være redde, samtidig som han beskriver hvor absurd hele situasjonen er. Han er helt rolig. Det synes jeg er fascinerende, sier Sangadzhieva til VG. Hun mener det er viktig at ikke saken til Navalnyj blir glemt. Samtidig uttrykker hun bekymring for hva som nå vil skje videre med politikeren.  – De (russiske myndigheter, red.anm.) har ingenting å tape. Det kan sette Navalnyjs liv i ordentlig fare. Vi må ikke la det skje. Det eneste som kan bidra til å holde han i live, er oppmerksomhet rundt saken.  Opposisjonspolitikerens tidligere dommer har gått på bedrageri, samt forakt for retten. I dette tilfellet handler det altså om rene politiske «lovbrudd».  Navalvnyj har selv beskrevet anklagene som «absurde.» Inna Sangadzhieva mener anklagene viser hvor redd Vladimir Putin faktisk er for ham.  – I Russland har det alltid vært redsel for makt. Du vokser opp i en kultur hvor du ikke våger. Navalnyj har bidratt til å bygge opp en ny generasjon av borgere, som lærer opp å utvikle horisontale nettverk og som ikke er redde for å delta i politikken, mener Sangadzhieva.
Den russiske opposisjonspolitikeren Aleksej Navalnyj er dømt til ytterligere 19 år i fengsel, i tillegg til straffen han allerede soner. Øverste FN-kommissær for menneskerettigheter, Volker Türk, fordømmer dommen og oppfordrer Russland til å frigjøre Navalnyj umiddelbart. Også EU fordømmer dommen. Forskjellige punkter i tiltalen inkluderer etablering av en ekstremistorganisasjon, oppfordring til ekstremisme og rehabilitering av nazismen. Navalnyj har sittet fengslet siden januar 2021 i en straffeleir utenfor Moskva etter å ha blitt dømt for korrupsjon.  Inna Sangadzhieva i Den norske Helsingforskomité ber om at Navalnyj-saken ikke blir glemt og uttrykker bekymring for hans liv.